

**"2009 жылға арналған халықтың мақсатты топтарына жататын тұлғалардың тізбесі туралы" аудан әкімдігінің 2009 жылғы 16 ақпандағы № 75 қаулысына толықтырулар енгізу туралы**

Қостанай облысы Қостанай ауданы әкімдігінің 2009 жылғы 18 мамырдағы № 238 қаулысы. Қостанай облысы Қостанай ауданының Әділет басқармасында 2009 жылы 16 маусымда № 9-14-109 тіркелді

      "Әкімшілік рәсімдер туралы" Қазақстан Республикасының 2000 жылғы 27 қарашадағы Заңының 8-бабының 3-тармағына, "Халықты жұмыспен қамту туралы" Қазақстан Республикасының 2001 жылғы 23 қаңтардағы Заңының 5-бабының 2-тармағына сәйкес Қостанай ауданының әкімдігі **ҚАУЛЫ ЕТЕДІ:**

      1. "2009 жылға арналған халықтың мақсатты топтарына жататын тұлғалардың тізбесі туралы" Қостанай ауданы әкімдігінің 2009 жылғы 16 ақпандағы № 75 қаулысының (Нормативтік құқықтық актілерді мемлекеттік тіркеу тізілімінде 9-14-103 нөмірімен тіркелген, аудандық "Көзқарас-Взгляд" газетінде 2009 жылы 10 сәуірде ресми жарияланған) 1-тармағы мынадай мазмұндағы 16), 17), 18) тармақшалармен толықтырылсын:  
      "16) жоғары және жоғары оқу орындарынан кейінгі білім ұйымдарының түлектері;

      17) заңды тұлға – жұмыс берушінің жойылуына, немесе жеке тұлға – жұмыс беруші қызметінің тоқтатылуына, қызметкерлер саны немесе штаттың қысқартылуына байланысты босатылғандар адамдар;

      18) толық емес жұмыс күні тәртібінде қамтылған адамдар.".

      2. Осы қаулы алғаш рет ресми жарияланған күнінен кейін он күнтізбелік күн өткен соң қолданысқа енгізіледі.

*Аудан әкімі                                      Г. Тюркин*

      КЕЛІСІЛДІ

      Қостанай ауданы әкімиятының  
      "Жұмыспен қамту және әлеуметтік  
      бағдарламалар бөлімі" мемлекеттік  
      мекемесінің бастығы  
      \_\_\_\_\_\_\_\_\_\_\_\_\_\_\_\_\_\_\_\_\_\_ М. Жусупов

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК